《八月十五日夜森比德堡对月》
清代·曾纪泽

祆庙园楼百仞高，梵钟清夜吼蒲牢。见闻是处驼生背，官职无名马有曹。

明镜喜人增白发，奚囊搜句到红毛。冰轮何事摇沧海，去作长天万顷涛。

作者简介：（1839—1890）湖南湘乡人，字劼刚。曾国藩长子。同治九年由二品荫生补户部员外郎。光绪四年出任驻英、法大臣。后充驻俄大臣，改崇厚已订之约，收回伊犁和特克斯河地区。中法战争时，力与法人争辩。回国后官至兵部左侍郎。学术贯通中西。有《曾惠敏公全集》。